‘ING’ส่งกองทุนใหม่ ลงทุนกิมจิผสมในปท.
&nbsp;
18 ส.ค. 2554

โพสต์ทูเดย์ — บลจ.ไอเอ็นจี คลอดกองทุนตราสารหนี้ลงทุนผสมทั้งในประเทศและต่างประเทศ ลงทุนสั้น 3 เดือน รอดอกเบี้ยขยับครึ่งปีหลัง
นายต่อ อินทวิวัฒน์ ผู้อำนวยการอาวุโส ฝ่ายธุรกิจกองทุนรวมและที่ปรึกษาการลงทุน บริษัทหลักทรัพย์จัดการกองทุน (บลจ.)ไอเอ็นจี (ประเทศไทย) เปิดเผยว่า บลจ.ไอเอ็นจี อยู่ระหว่างการเสนอขายกองทุนเปิดไอเอ็นจี ไทย ตราสารหนี้ระยะสั้น พลัส 3M1 ระหว่างวันที่ 39 ก.พ.นี้ อายุการลงทุนเฉลี่ยประมาณ 3 เดือน ซึ่งมีนโยบายลงทุนในตราสารหนี้ที่ออกและเสนอขายทั้งในประเทศและต่างประเทศ 
ทั้งนี้ กองทุนจะกระจายการลงทุนไปยังพันธบัตรรัฐบาลเกาหลีใต้ พันธบัตรรัฐบาลไทย หุ้นกู้ระยะสั้นที่ออกโดยธนาคาร และตั๋วสัญญาใช้เงินหรือตั๋วแลกเงินที่รับอาวัลโดยสถาบันการเงิน ซึ่งหากพิจารณาจากตราสารหนี้ที่เข้าไปลงทุนแล้วจะพบว่ากองทุนนี้มีความเสี่ยงที่ไม่สูง สอดคล้องกับประมาณการอัตราผลตอบแทนที่คาดว่าจะอยู่ 1.151.25% ต่อปี
“เชื่อว่านักลงทุนจะให้ความสนใจ เพราะสามารถตอบสนองนักลงทุนที่ต้องการลงทุนระยะสั้นเพียง 3 เดือน เพื่อรอการปรับขึ้นดอกเบี้ยในช่วงครึ่งหลังของปีนี้ อีกทั้งผลตอบแทนอยู่ในระดับที่น่าพอใจ โดยสูงกว่าอัตราดอกเบี้ยเงินฝากธนาคารพาณิชย์ในระยะเวลาเดียวกัน และการลงทุนยังได้รับการยกเว้นภาษีเงินได้สำหรับผู้ลงทุนบุคคลธรรมดา” ู้อำนวยการอาวุโสฝ่ายธุรกิจกองทุนรวมและที่ปรึกษาการลงทุน กล่าว